ISHANTH
ఐపిఎల్‌ సీజన్‌ వేలంలో ఇషాంత్‌ అత్యధిక కనీస ధర 2 కోట్లు
న్యూఢిల్లీ: టీమిండియా బౌలర్‌ ఇషాంత్‌ శర్మ రెండు కోట్ల రూపాయల కనీస మద్దతు ధర ఈ ఏడాది ఇండియన్‌ ప్రీమియర్‌ లీగ్‌ (ఐపిఎల్‌) సీజన్‌ వేలానికి రానున్నాడు. ఈసారి వేలంలో ఆటగాడి అత్యధిక కనీస ధరను 2 కోట్లుగా నిర్ణయించారు.ఇషాంత్‌ శర్మతో పాటు ఇంగ్లాండ్‌ కెప్టెన్‌ ఇయాన్‌ మోర్గాన్‌ కూడా అత్యధిక ధర జాబితాలో చోటు దక్కించుకున్నాడు.మరొకవైపు శ్రీలంక కెప్టెన్‌ ఎంజెలో మాథ్యూస్‌,ఆస్ట్రేలియా ఫాస్ట్‌ బౌలర్‌ కమ్మిన్స్‌,ఇంగ్లండ్‌ ఆల్‌ రౌండర్‌ బెన్‌ స్టోక్స్‌్‌,క్రిస్‌ వోక్స్‌లు కూడా రెండు కోట్ల బ్రాకెట్‌లో ఉండటం విశేషం. ఆస్ట్రేలియా మాజీ ఫాస్ట్‌ బౌలర్‌ మిచెల్‌ జాన్సన్‌ సైతం అత్యధిక ధర జాబితాలో చోటు సంపాదించాడు.ఇదిలా ఉంచితే కోటిన్నర జాబితాలో ఇంగ్లండ్‌కు చెందిన బెయిర్‌ స్టో,న్యూజిలాండ్‌కు చెందిన ట్రెంట్‌ బౌల్ట్‌,ఆస్ట్రేలియాకు చెందిన ఆటగాళ్లు లయన్‌,బ్రాడ్‌ హాడిన్‌, దక్షిణాఫ్రికా ఆటగాళ్లు కేల్‌ అబాట్‌,వెస్టిండీస్‌కు చెందిన ఆట గాడు జాసన్‌ హుల్డర్‌లున్నారు.ఈ నెల 20న జరిగే వేలంలో మొత్తం 799 మంది అందుబాటులో ఉండనున్నారు.వీరిలో 76 మందిని మాత్రమే ఫ్రాంచైజీలు ఎంచుకుంటాయి.